Diari Oficial de la Generalitat Valenciana


Sumari del DOGV 8242, del 26-02-2018 (2018/1468)

RESOLUCIÓ d'1 de desembre de 2017, de la Direcció General de Medi Natural i d'Avaluació Ambiental, per la qual s'autoritza l'inici de l'expedient de revisió i actualització de la classificació de les vies pecuàries del terme municipal de Biar.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1468


Data del document
:   01-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Biar
    * via rural

RESOLUCIÓ d'1 de desembre de 2017, de la Direcció General de Medi Natural i d'Avaluació Ambiental, per la qual s'autoritza l'inici de l'expedient de revisió i actualització de la classificació de les vies pecuàries del terme municipal de Biar. [2018/1468]  
Vista la documentació remesa per la Direcció Territorial d'Alacant d'aquesta conselleria, relativa a la revisió i actualització de la classificació de les vies pecuàries del terme municipal de Biar, província d'Alacant i, de conformitat amb els següents:  
  
Antecedents de fet  
1. En data 27 d'octubre de 2017, un tècnic de Gestió Forestal de la Direcció Territorial d'Alacant, redacta el següent informe proposta en què sol·licita l'inici de la revisió de la classificació de les vies pecuàries del terme municipal de Biar, en disposar de noves dades:  
Consta que el projecte de classificació de vies pecuàries del terme municipal de Biar, figura com aprovat per Ordre ministerial de 13 de març de 1975 (BOE 14.05.1975).  
Consta en aquest servei informe de l'Ajuntament de Biar de 17 de març de 2016, en el qual es posa de manifest que, amb data 16 de juny de 1878, es redacta una acta on es fan constar distints assagadors, veredes i abeuradors dins del terme municipal de Biar.  
Per aquest motiu, s'encarrega a assistència tècnica un estudi de la documentació disponible, s'indica que s'incloga una revisió d'allò que puga haver-hi en el fons documental de les forests de Biar, i resulta l'informe adjunt.  
L'article 12 de la Llei 3/2014, d'11 de juliol, obri la possibilitat d'iniciar el procediment corresponent per a incloure en la vigent classificació de vies pecuàries, aquelles que es consideren, amb una investigació prèvia a la qual al·ludíem més arrere.  
Per això i entenent que concorren les circumstàncies de l'esmentat article 12 de la Llei 3/2014, d'11 de juliol, de vies pecuàries de la Comunitat Valenciana, s'eleva la proposta següent:  
Que es dicte una resolució en el sentit d'autoritzar la revisió i actualització de les vies pecuàries del terme municipal de Biar, per entendre que hi ha dades suficients per a incloure-hi, si així resulta del procediment, la Font de Sanxet o de Patiràs, com a abeurador real i de la via pecuària que hi dóna accés.   
2. En data 27 d'octubre de 2017, la directora territorial d'Alacant redacta un ofici per mitjà del qual remet documentació i l'informe de la mateixa data, sobre vies pecuàries del terme municipal de Biar, per al seu corresponent tràmit, amb el vistiplau d'aqueixa direcció territorial.  
  
3. En data 30 de novembre de 2017, un tècnic del Servei d'Ordenació i Gestió Forestal, redacta informe, en el qual considera que hi ha indicis suficients per a iniciar l'expedient de revisió i actualització de la classificació de les vies pecuàries del terme municipal de Biar aprovada per Ordre ministerial de 13 de març de 1975, d'acord amb els articles 12 i 13 de la Llei 3/2014, d'11 de juliol, de vies pecuàries de la Comunitat Valenciana.  
4. En data 30 de novembre de 2017, el cap del Servei d'Ordenació i Gestió Forestal proposa iniciar l'expedient de revisió i actualització de la classificació de les vies pecuàries del terme municipal de Biar, aprovada per Ordre ministerial de 13 de març de 1975, d'acord amb els articles 12 i 13 de la Llei 3/2014, d'11 de juliol, de vies pecuàries de la Comunitat Valenciana.  
  
Fonaments de dret  
Llei 3/1995, de 23 de març, de vies pecuàries.  
Llei 3/2014, d'11 de juliol, de la Generalitat, de vies pecuàries de la Comunitat Valenciana.  
Llei 39/2015, d'1 d'octubre, del procediment administratiu comú de les administracions públiques.  
  
Vistos els preceptes aplicables, i la resta de normativa general i de pertinent aplicació, resolc:  
  
Autoritzar l'inici de l'expedient de revisió i actualització de la classificació de les vies pecuàries del terme municipal de Biar, aprovada per Ordre ministerial de 13 de març de 1975, amb subjecció a la legislació vigent.  
  
València, 1 de desembre de 2017.- El director general de Medi Natural i d'Avaluació Ambiental: Antoni Marzo Pastor.